पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. किताब घोटाले को लेकर फतेहगढ़ साहिब जिले के सैकडों कांग्रेसी कार्यकर्ताओं ने शिक्षा मंत्री सिकंदर सिंह मलूका के गांव कांसल स्थित घर के सामने धरना दिया और प्रदर्शन किया। प्रदर्शनकारियों ने मलूका का घर घेरे रखा। रैली निकालकर उन्हें कैबिनेट से बर्खास्त करने की मांग की। पुलिस ने प्रदर्शनकारियों को आगे नहीं बढऩे दिया।
प्रदर्शनकारियों का नेतृत्व सांसद सुखदेव सिंह लिबड़ा, उपाध्यक्ष प्रदेश कांग्रेस चरणजीत सिंह चन्नी, फतेहगढ़ साहिब के विधायक कुलजीत सिंह नागरा, पूर्व विधायक हरबंस कौर दूलो व जिला कांग्रेस अध्यक्ष भांबरी ने किया। चन्नी ने कहा कि मुख्यमंत्री प्रकाश सिंह बादल दागी मंत्री का बचाव कर रहे हैं।
अच्छा होगा कि मलूका नैतिकता के आधार पर इस्तीफा दे दें। लिबड़ा ने कहा कि मलूका की बर्खास्तगी तक कांग्रेस प्रदर्शन जारी रखेगी। प्रदेश कांग्रेस अध्यक्ष व पार्टी सांसद इस मामले को पहले ही मानव संसाधन विकास मंत्री के नोटिस में ला चुके हैं। कुलजीत नागरा ने कहा कि मलूका का शिक्षा मंत्री के पद पर बने रहना विद्यार्थियों के लिए अच्छा नहीं है। उन्होंने बादल से मलूका के मामले की जांच हाइकोर्ट के मौजूदा जज से करवाने की मांग की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva zho_Hant eng_Latn